
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomir Kovačević, u stečajnom predmetu povodom zahtjeva Financijske agencije, Regionalni centar Osijek, Osijek, L. Jagera 3, OIB 85821130368, za provedbu skraćenog stečajnog postupka nad dužnikom SOLAR PARK 1 jednostavno društvo s ograničenom odgovornošću za proizvodnju i usluge, Babina Greda, Vladimira Nazora 90, MBS: 030134156, OIB: 92048239386, dana 22. rujna 2017. 


r i j e š i o   j e


1. OBUSTAVLJA SE skraćeni stečajni postupak nad dužnikom SOLAR PARK 1 jednostavno društvo s ograničenom odgovornošću za proizvodnju i usluge, Babina Greda, Vladimira Nazora 90, MBS: 030134156, OIB: 92048239386.

1. Postupak će se nastaviti prema općim odredbama Stečajnog zakona.


Obrazloženje


Dana 24.08.2017. zaprimljen je na ovome sudu zahtjev FINE Regionalni centar Regionalni centar Osijek, Osijek, klasa: 110-07/17-01/04 Ur. broj 04-06-17-4296 od 23.08.2017. godine, za provedbu skraćenog stečajnog postupka nad dužnikom SOLAR PARK 1 jednostavno društvo s ograničenom odgovornošću za proizvodnju i usluge, Babina Greda, Vladimira Nazora 90, MBS: 030134156, OIB: 92048239386.

Dana 28.08.2017. godine, sukladno članku 430. Stečajnog zakona (NN 71/15) Trgovački sud u Osijeku, pod poslovnim brojem14 St-1382/17-3, objavio je oglas na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu sudu javnobilježnički ovjerovljeni popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro-račun suda. 

Podneskom zaprimljenim, kod ovog suda dana 21.09.2017. godine, RH, MF, Zagreb, Katančićeva 5/a, OIB 18683136487 zastupana po ŽDO GUO Vukovar dostavio je Prijedlog vjerovnika za otvaranje stečajnog postupka s prilozima.

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona, sukladno članku 433. Stečajnog zakona obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona. 

U Osijeku 22. rujna 2017.

Zapisničar:							STEČAJNI SUDAC
Elizabeta Đeke 					       mr. sc. Tihomir Kovačević


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav 1. Stečajnog zakona).

D N A :
1. Predlagatelju – FINA na njihov poslovni broj
1. Dužniku 
1. Vjerovniku po ŽDO GUO Vukovar
1. mrežna stranica e-Oglasna ploča sudova 
1. rj. obustavom
1. kal. 17/10

